Video Un bărbat a fost amendat, după ce s-a plimbat prin Braşov agăţat de portiera unei maşini. Momentul, surprins de un şofer din trafic
Un şofer din Braşov a fost amendat de poliţişti, după ce şi-a lăsat pasagerul să iasă aproape complet pe geamul maşinii şi să se bucure din plin de o plimbare, prin oraş.
În imaginile surprinse în trafic, se vede cum bărbatul se sprijină pe portieră şi pare încântat de slalomul printre maşini pe care îl face şoferul.
Cel care a surprins imaginile, le-a trimis la poliţie, iar agenţii l-au identificat în scurt timp pe şofer şi l-au sancţionat. Amendă a primit şi pasagerul cu poftă de adrenalină.